কনরাড ৎসুজে
কনরাড ৎসুজে () (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তাঁর সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ। 
জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না।
কনরাড ৎসুজে
১৯৪৬ সালে প্রথম কম্পিউটার স্টার্ট-আপ কোম্পানি চালু করার কৃতিত্বও ৎসুজের। এই কোম্পানিটি বিশ্বের প্রথম বাণিজ্যিক কম্পিউটার তৈরি করে, যার নাম ছিল জেড৪ এবং ১৯৫০ সালে জুরিখের সুইস সরকারী প্রযুক্তি বিশ্ববিদ্যালয় এটি লিজ নেয়।